เรื่องร้องเรียน: อยากให้ช่วยซ่อมเเซมถนนฟุตบาธข้างทางออกของคอนโดตรงที่ติดถ.ประชาราษฎร์สาย 2 และช่วยดูเเลเรื่องไฟส่องสว่างค่ะ ในรูปคือถ้าไม่มีไฟจากรถที่จอดติดไฟเเดงจะค่อนข้างมืดเลยนะคะ
การดำเนินการของเจ้าหน้าที่: การไฟฟ้านครหลวงมีแผนเพิ่มไฟส่องสว่างในบริเวณดังกล่าวแล้ว โดยจะจัดทำร่วมกับสำนักการโยธา กทม. ขอบเขตงานของการไฟฟ้านครหลวงจะเป็นการก่อสร้างฐานสำหรับเสาไฟส่องสว่างในช่วงเท่านั้น โดยการติดตั้งโคมไฟส่องสว่าง จะเป็นการดำเนินงานของสำนักการโยธา กทม. อีกครั้งในภายหลัง  ขออภัยในความไม่สะดวกมา ณ ที่นี้ครับ
ความเห็นของผู้แจ้ง: ขอบพระคุณเจ้าหน้าที่ทุกฝ่ายที่ช่วยประสานงานและให้ความช่วยเหลือค่ะ เเต่ดูจากรายงานสถานะเคสล่าสุด เหมือนว่าจะมีการซ่อมแซมเเสงสว่างเเต่เรื่องการซ่อมเเซมทางเท้าที่ชำรุดเเตกเสียหาย ไม่เเน่ใจว่าจะมีหน่วยงานไหนช่วยเหลือค่ะ เพราะถึงเวลาฝนตก น้ำจากรอยเเตกกระเบื้องทางเท้าจะกระเด็นเข้ารองเท้าเเน่นอนเลยค่ะ  ขอฝากเรื่องซ่อมทางเท้าไว้ในอ้อมใจอีกเรื่องจะขอบพระคุณมากๆ เลยค่ะ
พื้นที่: แขวงบางซื่อ เขตบางซื่อ กรุงเทพมหานคร